Ներսես Հովհաննիսյան

**Ներսես Գեդեոնի Հովհաննիսյան** (), հայ կինոռեժիսոր, սցենարիստ, դերասան, ՀԽՍՀ արվեստի վաստակավոր գործիչ (1987), հայկական «Հայակ» ազգային կինոյի մրցանակաբաշխության Հատուկ մրցանակի դափնեկիր (2013)։

## Կենսագրություն
Ավարտել է Երևանի № 58 ռուսական դպրոցը և մինչ ինստիտուտ ընդունվելն աշխատել է Գաբրիել Սունդուկյանի անվան ազգային ակադեմիական թատրոնում։ 1953 թվականին ավարտել է Երևանի գեղարվեստա-թատերական ինստիտուտի ռեժիսուրայի բաժինը։ 1959 թվականից աշխատել է Հայֆիլմ կինոստուդիայում նախ որպես ռեժիսորի ասիստենտ, ապա՝ որպես ռեժիսոր։ 1966-1967 թվականներին աշխատել է «Մոսֆիլմ» կինոստուդիայում. եղել է Յուլի Ռայզմանի` «Քո ժամանակակիցը» ֆիլմի ռեժիսորի օգնականը։ Որպես դերասան նկարահանվել է մի շարք ֆիլմերում, այդ թվում՝ Խոշոր շահում, Վերջին կիրակին, Մենավոր ընկուզենի և այլն։ Որպես ռեժիսոր ճանաչում է գտել հատկապես Հարսնացու հյուսիսից ֆիլմի նկարահանումից հետո։ 1983 թվականին «Երջանկության մեխանիկան» ֆիլմի համար արժանացել է ՀԽՍՀ Մինիստրների խորհրդի և Կոմերիտմիության մրցանակի։

«Մոսֆիլմ» կինոստուդիայում նկարահանել է խորհրդային կինոռեժիսորներին (Ռայզման, Կալատոզով, Պիրև) նվիրված վավերագրական ֆիլմերի շարք։ «Михаил Калатозов. Путь к себе» ֆիլմի համար Արվեստի մասին ֆիլմերի միջազգային փառատոնում արժանացել է Լումիեր եղբայրների անվան բրոնզե մեդալի։

Ներսես Հովհաննիսյանը «Բումերանգ» երգիծական կինոալմանախի գեղարվեստական ղեկավարն է ու գլխավոր խմբագիրը, հանդիսանում է կինոստուդիայի ղեկավարության ու Հայաստանի կինեմատոգրաֆների միության անդամ, Հայկական մանկավարժական ինստիտուտի պրոֆեսոր։

Վերջին տարիներին ապրել է Մոսկվայում։

Թաղված է Տրոյեկուրովյան գերեզմանատանը։

Ներսես Հովհաննիսյանի եղբայրը Հայկական ԽՍՀ արվեստների վաստակավոր գործիչ և կոմպոզիտոր Գագիկ Հովունցն է։

## Ֆիլմագրություն
### Ռեժիսոր
* 1968&nbsp;–&nbsp;«Հանդիպում ցուցահանդեսում»
* 1969&nbsp;–&nbsp;«Ուշադրություն, նկարահանում է Ռայզմանը», սցենարի հեղ., ռեժ., վավ.
* 1969&nbsp;–&nbsp;«Ձախորդ Փանոսը»
* 1971&nbsp;–&nbsp;«Ավետիք Իսահակյան», վավ.
* 1972&nbsp;–&nbsp;«Հանդիպում պրոֆեսոր Բադալյանի հետ», վավ.
* 1973&nbsp;–&nbsp;«Լուսաբացից մեկ ժամ առաջ», համառեժ. (Էրազմ Մելիք-Քարամյանի հետ)
* 1975&nbsp;–&nbsp;«Հարսնացու հյուսիսից»
* 1977&nbsp;–&nbsp;«Խոհարարները եկել են մրցույթի», սցենարի համահեղ., ռեժ.
* 1980&nbsp;–&nbsp;«Թռիչքն սկսվում է երկրից», սցենարի համահեղ., ռեժ.
* 1982&nbsp;–&nbsp;«Երջանկության մեխանիկան»
* 1985&nbsp;–&nbsp;«Հրամանատարին հյուր», սցենարի համահեղ., համառեժ. (Ա. Խաչատրյանի հետ), վավ.
* 1986&nbsp;–&nbsp;«Օտար խաղեր», սցենարի համահեղ., ռեժ.
* 1997&nbsp;–&nbsp;«Երկարակեցություն» (վավ.)
[մինի|Ներսես Հովհաննիսյանի հուշատախտակը [Փավստոս Բուզանդի փողոց (Երևան)|Երևանի Փավստոս Բուզանդի փողոցի թիվ 30 տան պատին]]
### Դերերը կինոյում
* 1979&nbsp;–&nbsp;«Ապրեցեք երկար»&nbsp;–&nbsp;Բենիկ
* 1980&nbsp;–&nbsp;Խոշոր շահում&nbsp;–&nbsp;Շեկոյան
* 1981&nbsp;–&nbsp;«Գործուղում առողջարան»&nbsp;–&nbsp;Արտուշ
* 1982&nbsp;–&nbsp;«Սիրամարգի ճիչը»
* 1986&nbsp;–&nbsp;«Վերջին կիրակին»&nbsp;–&nbsp;Մովսես
* 1987&nbsp;–&nbsp;«Մենավոր ընկուզենի»&nbsp;–&nbsp;Հովսեփ
* 1990&nbsp;–&nbsp;«Կարոտ»&nbsp;–&nbsp;Ենոք
* 2007&nbsp;–&nbsp;«Անառակ որդու վերադարձը»

### Սցենարիստ

## Հիշատակ
2017 թվականին Երևանի Փավստոս Բուզանդի փողոցի 30 հասցեում բացվել է Ներսես Հովհաննիսյանի հուշատախտակը (ճարտարապետ՝ Տիգրան Բարսեղյան, քանդակագործ՝ Հայկ Պետրոսյան)։

## Ծանոթագրություններ

## Արտաքին հղումներ
* Ներսես Հովհաննիսյանի մասին zarkfoundation.com կայքում
* Ներսես Հովհաննիսյանի մասին kino-teatr.ru կայքում

Կատեգորիա:1938 ծնունդներ
Կատեգորիա:Երևան քաղաքում ծնվածներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Հայ կինոռեժիսորներ
Կատեգորիա:Հայ սցենարիստներ
Կատեգորիա:Հոկտեմբերի 12 ծնունդներ
Կատեգորիա:Տրոեկուրովյան գերեզմանատանը թաղվածներ